b"\n_START_ARTICLE_\nOli de nou de noguer\n_START_PARAGRAPH_\nL\xe2\x80\x99oli de nous (en angl\xc3\xa8s:Walnut oil') \xc3\xa9s un oli extret de les nous del noguer com\xc3\xba (esp\xc3\xa8cie Juglans_regia)._NEWLINE_\xc3\x89s un oli comestible per\xc3\xb2 for\xc3\xa7a car, t\xc3\xa9 un lleu color i una olor i gust delicat. Generalment no es fa servir per fregir perqu\xc3\xa8 perd part de les seves propietats distintives i m\xc3\xa9s aviat es fa servir en plats freds i salses per amanides. T\xc3\xa9 propietats antioxidants. La majoria d\xe2\x80\x99aquest oli es produeix a Fran\xc3\xa7a, per\xc3\xb2 tamb\xc3\xa9 se\xe2\x80\x99n fa a Austr\xc3\xa0lia, Nova Zelanda i Calif\xc3\xb2rnia.  _NEWLINE_L\xe2\x80\x99oli de nous de noguer \xc3\xa9s una bona font d'\xc3\xa0cids grassos essencials Omega-3.\n_START_SECTION_\nEn l\xe2\x80\x99art\n_START_PARAGRAPH_\nDurant el Renaixement aquest oli es feia servir en les pintures art\xc3\xadstiques, ja que s\xe2\x80\x99asseca r\xc3\xa0pid i a m\xc3\xa9s permetia netejar els pinzells. Tanmateix l\xe2\x80\x99oli de lli donava un millor acabat a la preparaci\xc3\xb3 de les teles.   _NEWLINE_Tamb\xc3\xa9 es fa servir en el treball de la fusta que estigui en contacte amb els aliments."